ಗ್ರಾಪಂ ಸದಸ್ಯ ಸ್ಥಾನಗಳ ಹರಾಜು ಹರಾಜಿನಲ್ಲಿ ಭಾಗಿಯಾದವರ ವಿರುದ್ಧ ಪ್ರಕರಣ ದಾಖಲು ಬಳ್ಳಾರಿ: ಜಿಲ್ಲೆಯ ಸಿಂದಿಗೇರಿ ಗ್ರಾಮ ಪಂಚಾಯಿತಿಯ ಸದಸ್ಯ ಸ್ಥಾನಗಳನ್ನು ಹರಾಜು ಮಾಡಿರುವ ಘಟನೆಯನ್ನು ಗಂಭೀರವಾಗಿ ತೆಗೆದುಕೊಂಡ ಜಿ.ಪಂ. ಕುರುಗೋಡು ತಹಸೀಲ್ದಾರ್ ನೇತೃತ್ವದಲ್ಲಿ ಹರಾಜಿನಲ್ಲಿ ಭಾಗಿಯಾದ ಸದಸ್ಯರ ಪ್ರಕರಣ ದಾಖಲು ಮಾಡಿಕೊಂಡಿದೆ. ಜಿಲ್ಲೆಯ ಕುರುಗೋಡು ತಾಲೂಕಿನ ಸಿಂದಿಗೇರಿ ಗ್ರಾಮ ಪಂಚಾಯಿತಿಗೆ ಸೇರಿದ ಬೈಲೂರು ಗ್ರಾಮದ ಸದಸ್ಯಗಳ ಹರಾಜು ಪ್ರತಿಕ್ರಿಯೆ ಗ್ರಾಮದ ಮಾರೆಮ್ಮನ ಗುಡಿ ಎದುರು ರಾತ್ರೋ ರಾತ್ರಿ ಹರಾಜು ಹಾಕಲಾಗಿತ್ತು. ಈ ವೇಳೆ ಕೆಲ ಗ್ರಾಮಾಸ್ಥರು ಸೇರಿದಂತೆ ಸ್ಥಾನಗಳನ್ನು ಖರೀದಿ ಮಾಡುವ ಸದಸ್ಯರು ಸ್ಥಳದಲ್ಲಿ ಹಾಜರಿದ್ದರು. ಸಿಂದಿಗೇರಿ ಗ್ರಾಮ ಪಂಚಾಯಿತಿಯಲ್ಲಿ ಒಟ್ಟು 26 ಸದಸ್ಯ ಸ್ಥಾನ ಹೊಂದಿದ್ದು, ಇದರಲ್ಲಿ 13 ಸದಸ್ಯ ಸ್ಥಾನ ಹರಾಜು ಪ್ರಕ್ರಿಯೆ ನಡೆದಿತ್ತು. 2 ರಿಂದ 5.7 ಲಕ್ಷ ರೂ. ವರೆಗೂ ಹಣ ಪಾವತಿಸಿ ಸದಸ್ಯತ್ವ ಸ್ಥಾನವನ್ನು ಪಡೆಯಲಾಗಿತ್ತು. ಒಟ್ಟಾರೆ 13 ಸದಸ್ಯ ಸ್ಥಾನಗಳನ್ನು 51 ಲಕ್ಷದ 20 ಸಾವಿರ ರೂಪಾಯಿಗಳಿಗೆ ಹರಾಜು ಮಾಡಲಾಗಿತ್ತು. ಅಲ್ಲದೇ ಗ್ರಾಮದ ದೇವಸ್ಥಾನಕ್ಕೆ ಈ ಹಣ ಸಲ್ಲುತ್ತದೆ ಎಂದು ಹರಾಜು ಪ್ರತಿಕ್ರಿಯೆ ವೇಳೆ ವ್ಯಕ್ತಿಯೊಬ್ಬ ಘೋಷಣೆ ಮಾಡಿದ್ದರು.